Галоўнае мерапрыемства адбылося ў Русінаўскім доме рамёстваў. Перад пачаткам імпрэзы артысты і гледачы пілі сімвал чысціні і праўды – малако, як некалі гэта рабілі на сваіх паседжаннях філаматы Адам Міцкевіч, Ян Чачот, Тамаш Зан, Ігнат Дамейка. Затым артысты не толькі расказвалі пра жыццё і дзейнасць віленскіх студэнтаў, але і спявалі маладзёвыя песні 19 ст. Вучні Русінаўскай школы з задавальненнем далучыліся да спеваў і пры падтрымцы Аляксея Жбанава заспявалі песню Марылі і “Хай радасць з вачэй нашых блісне”. Мерапрыемства скончылася аглядам экспанатаў і вандроўкай па тэрыторыі Русінаўскага музея.